stanford-oval/wikipedia huggingface dataset:
פונדקאות להומוסקסואלים ישראלים
היבטים משפטיים נוספים

בשנת 2009, קבע המוסד לביטוח לאומי נוהל על פיו ניתנים חופשת לידה ומענק לידה לזוגות שערכו פונדקאות מחוץ לישראל.
בשנת 2010, בעקבות עתירה לבג"ץ בדרישה לאשר פונדקאות לזוגות גברים, הקים משרד הבריאות ועדה חדשה לבחינת הנושא והעותרים משכו את עתירתם.
בתחילה היה נהוג כדבר שבשגרה לאשר אוטומטית בקשות לבדיקת רקמות לצורך הוכחות אבהות. אולם בשנת 2010 הורה בית המשפט המחוזי ברוב דעות שיש להעמיד לילוד אפוטרופוס שייצג אותו בהליכים המשפטיים לאישור בדיקת הרקמות, כדי לוודא שזכויותיו לא תפגענה מהבדיקה.
בסוף אותה שנה, עת הגיע לקיצה התקופה בה הנחה בג"ץ על פי עתירת פנקס-ארד את משרד הבריאות להמציא מענה לסוגיית הפונדקאות הגאה בישראל, החל מאבק מתוקשר של הזוג משה לניאדו וגל פלג במטרה לעורר את המודעות לנושא. הזוג הפיק באופן עצמאי סרטון מחאה שהוצג ביוטיוב וכן החלו לגייס חתימות בעצומה הקוראת לשינוי חוק הפונדקאות.
ראו גם

הורות הומו-לסבית
זכויות להט"ב בישראל
מחאת הלהט"ב
צטיניה

מראה כללי של העיר צטיניה
חדר בארמון המלך ניקולה
נשים במרכז העיר
צטיניה (במונטנגרית: Цетиње או Cetinje, באיטלקית: Cettigne, ביוונית: Κετίγνη, בטורקית: Çetince) היא עיר הבירה לשעבר של ממלכת מונטנגרו וכיום הבירה המשנית של המדינה, בה נמצא מעונו הרשמי של הנשיא. העיר ממוקמת למרגלות הר לובצ'ן. נכון לשנת 2011, מונה העיר אוכלוסייה 13,991 תושבים. ובמטרופולין, נכון לשנת 2003, 18,482 נפשות. העיר שוכנת במערב מונטנגרו, במחוז צטיניה ומשמשת גם כבירת המחוז.
היסטוריה

צטיניה נוסדה במאה ה-15 ושימשה בתקופות שונות כמרכז המינהלתי של מונטנגרו כמרכז דתי אורתודוקסי וגם כבירת המדינה.
מלחמות הכיבוש של העות'מאנים בימי הביניים אילצו את הלורד של זיטה באותו זמן איוון צרנוביץ' להעביר את בירת ארצו מן העיירה המבוצרת של זאבליאק לחלקים מרוחקים יותר, עד אובוד בשנת 1475, וזמן קצר לאחר מכן, לצטיניה מרגלות הר לובצ'ן. הוא בנה בית משפט בתחום צטיניה בשנת 1482 וכעבור שנתיים גם מנזר. על יד בית המשפט הוקם המנזר המלכותי החדש שנקרא צטיניה על שם  נהר צטיניה שעובר באזור.
המנזר החדש הפך למושבו של המטרופולין זיטה. ומאז, התרחבה העיר והפכה להיות מרכז דתי ותרבותי חשוב, שבו דורד צרנוביץ' (בנו של איוון צרנוביץ'), הקים את בית הדפוס הראשון של דרום סלאביה.
בשנת 1878 עם עצמאותה של מונטנגרו לאחר שנים ארוכות של שלטון ע'תמאני הפכה צטניה לבירת המדינה. תנופה של בנייה עברה על העיר. הוקם הארמון לנסיך ניקולה הראשון. מבנים מודרניים רבים שנועדו לקונסוליות זרות נבנו בשל כינון יחסים עם מדינות שונות באירופה. הבניינים של הקונסוליות הצרפתיות, רוסיות, בריטיות, איטלקיות והאימפריה האוסטרו-הונגרית נחשבים כמפוארים מבין כולם. עם זאת, בתחילת המאה ה-20 היו בעיר רק כ-5,000 תושבים. אנשי רוח רבים מרחבי המדינה בחרו לעבור לגור בבירה ותרמו לתרבות, חינוך ואמנות בה. בדצמבר 1914 במלחמת העולם הראשונה הופצצה העיר על ידי מטוסים של האימפריה האוסטרית ובינואר 1916 נכבשה העיר בידי האוסטרים.
העיר תוארה בינואר 1916 בהצפירה:
בנובמבר 1944 נכבשה העיר מידי הגרמנים על ידי כוחותיו של טיטו.
בשנת 1962 תואר העיר בעל המשמר על ידי מ. נחומי:
בנוסף, נחומי כתב:
בשנת 2006 עם קבלת העצמאות המחודשת של מונטנגרו הוכרז כי הבירה תעבור לעיר הגדולה יותר במדינה היא פודגוריצה, אך ארמון הנשיא נותר בציטניה, המושכת אליה עדיין תיירים רבים, בגלל מורשתה ההיסטורית ויופייה.
אתרים בעיר

המוזיאון הלאומי של מונטנגרו- מוזיאון המציג את תולדות מונטנגרו.
מנזר פטר הקדוש (Sveti Petar Cetinjski) - מנזר גדול על שמו של הנסיך והבישוף פטר הראשון פטרוביץ'-נייגוש שחי בסוף המאה ה-18 ותחילת המאה ה-19.
מוזיאון המלך ניקולה- ארמון בית מגוריו של ניקולה הראשון שליט מונטנגרו העצמאית.
ארמון הנשיא - מעון נשיא המדינה אשר נשאר בעיר מתקופת כבירת המדינה.
מערת ליפסקה- מערת נטיפים בקרבת העיר.
המאוזוליאום של פטר השני- נמצא בהר לובצ'ן, כ-13 ק"מ מהעיר, המאוזוליאום הגבוה ביותר בעולם.
תחבורה

העיר מחוברת לבירה פודגוריצה ולעיר בודווה עם כביש בעל שלושה נתיבים. שתיהן במרחק של 30 ק"מ מהעיר.
קיים גם הכביש הישן מצטיניה לעיר קוטור, אשר אינו באיכות טובה, שנשקף ממנו נוף של מפרץ קוטור.
בעבר, היה קיים קו רכבת צטיניה-בר. שהוביל נוסעים ומטענים. הרכבת הופעלה דרך גדות ימת שקודרה. כיום, אין שרידים של מסילת הרכבת הזו.
נמל התעופה טיבאת הוא במרחק 50 ק"מ מהעיר, ויש ממנו טיסות סדירות לבלגרד וציריך, ועשרות טיסות צ'רטר על בסיס יומי בעונת הקיץ.
נמל התעופה פודגוריצה הוא במרחק 55 ק"מ מהעיר, ויש טיסות סדירות ליעדים אירופאים מרכזיים לאורך כל השנה.
ספורט

קיימת קבוצת כדורגל בשם "לובצ'ן" המשחקת בליגת העל.
קיימת קבוצת כדורסל ייצוגית לובצ'ן צטיניה המשחקת בליגת העל המונטנגרית, וכן קבוצת כדורסל נשים מאותו המועדון. וכן קבוצה קטנה בשם "מועדון הכדורסל צטיניה".
כמו כן ישנם ענפי ספורט אחרים בעיר כמו כדוריד, כדורעף, ג'ודו, קראטה, טניס שולחן, אגרוף ועוד.
אוכלוסייה

מחוז צטיניה, כולל בין היתר את העיר צטיניה (שהיא היחידה במחוז בעלת מעל 1000 תושבים) וגם את הכפרים: בייצה - (857), רייקה צ'רנוויצה - (216) וזברז'ה - (148) והסביבה. המפקד של 2003 מראה שהאוכלוסייה של מחוז צטיניה היא 18,482. ובעיר צטיניה 15,137 תושבים.
הריבוי הטבעי של העיר
בשנת 1948 - 9,038
בשנת 1953 - 9,102
בשנת 1961 - 9,359
בשנת 1971 - 11,876
בשנת 1981 - 14,088
בשנת 1991 - 15,946
בשנת 2003 - 15,137
מוצא אתני במחוז
מונטנגרים - 16,758 (90.67%)
סרבים - 853 (4.62%)
אחרים - 871 (4.71%)
תמונות מהעיר
ארמון המלך ניקולה. כיום מוזיאון לזכרו.
הרחוב הראשי בצטיניה (1904)
השגרירות הרוסית (כיום הפקולטה לאומנות)
כנסיית צטיניה
ערים תאומות

קרואטיה רייקה, קרואטיה
קרואטיה  ספליט, קרואטיה
סרביה מלי אידוש, סרביה
סרביה וראנה, סרביה
אוקראינה חרקוב, אוקראינה
אלבניה שקודרה, אלבניה
רוסיה קוסטרומה, רוסיה
בולגריה וליקו טרנובו, בולגריה
רומניה סינאיה, רומניה
הערות שוליים

↑  Serbo Rastoder, A short review of the history of Montenegro, in Montenegro in Transition, 2003, page 110
↑  הר שחור, הצבי, 8 ביוני 1910
↑  אוירפלנים אוסטרים ממעל לצטיניה, הצפירה, 11 בדצמבר 1914
↑  מצב המלחמה, הצפירה, 17 בינואר 1916
↑  מונטנגרו, הצפירה, 24 בינואר 1916
↑  נצורי בודפסט גורלם נחרץ, משמר, 15 בנובמבר 1944
↑  מ. נחומי, עברו ואופיו של העם המונטנגרי, על המשמר, 6 בנובמבר 1962
↑  מ. נחומי, שתי ערים במונטנגרו: צטיניה וטיטוגראד, על המשמר, 1 בנובמבר 1962
(לצפייה הזיזו עם העכבר את סרגל הגלילה בתחתית התמונה)
| --- | --- |
בקרת זהויות :  NLI: 987007561897305171  BnF: cb15070343d (data)  GND: 4089103-3  LCCN: n81048071  NKC: ge215892  NSK: 000530450  SUDOC: 132289172  VIAF: 310519983   WorldCat (עם VIAF): 310519983
אליסה מילאנו

| --- | --- |
אליסה מילאנו, יוני 2019
אליסה מילאנו, יוני 2019
 לידה:  19 בדצמבר 1972 (בת 52) ברוקלין שבניו יורק, ארצות הברית
 שם לידה:  Alyssa Jayne Milano
 סוגה מועדפת:  מוזיקת פופ, דאנס-פופ, פופ רוק, טין פופ 
 מדינה:  ארצות הברית
 תקופת הפעילות:  מ-1984
 מקום לימודים:  תיכון ויליאם פלויד 
 בן או בת זוג:  Cinjun Tate (1999–2000)  David Bugliari (15 באוגוסט 2009–?) 
 מספר צאצאים:  2
 פרסים והוקרה:  פרס האומן הצעיר (1985)  פרס בחירת הילדים לשחקנית הטלוויזיה האהובה ביותר (1989)  פרס בחירת הילדים לשחקנית הטלוויזיה האהובה ביותר (1990)  פרס בחירת הילדים לשחקנית הטלוויזיה האהובה ביותר (1988)  פרס האומן הצעיר (1987)  AOL TV (2007, 2008) 
 http://www.alyssa.com
 פרופיל ב-IMDb
 
אליסה מילאנו בהופעה על נושאת המטוסים נימיץ, 2003
אליסה ג'יין מילאנו (באנגלית: Alyssa Jayne Milano; נולדה ב-19 בדצמבר 1972) היא שחקנית, זמרת ואקטיביסטית אמריקאית. מוכרת מדמותה של סמנת'ה מיסלי בסיטקום "מי הבוס?" (1984–1992), בתור ג'ניפר מנצ'יני בסדרה "מלרוז פלייס" (1997–1998), בתור פיבי הליוול (אנ') בסדרה "מכושפות" (1998–2006), בילי קנינגהאם בסיטקום "קוראים לי ארל" (2007–2008), סוואנה דייוויס בסדרה "מאהבות" (אנ') (2013–2014) ובתור קורלי ארמסטרונג בסדרה הקומית של נטפליקס "רעבים" (2018–2019).
כאקטיבסטית, מילאנו ידועה בתפקידה בתנועת MeToo באוקטובר 2017.
ביוגרפיה

מילאנו נולדה בשכונת בנסונהרסט (אנ'), ברוקלין, ניו יורק ב-19 בדצמבר 1972, בתם של מעצבת האופנה וסוכנת האמנים לין מילאנו ושל העורך המוזיקלי תומאס מ. מילאנו. שני הוריה ממוצא איטלקי. היא ואחיה הצעיר, קורי, הצעיר ממנה בעשור חונכו כקתולים. את לימודי התיכון עשתה בבית הספר התיכון ויליאם פלויד (אנ') בלונג איילנד, משם פרשה בילדותה ועברה לחינוך ביתי.
קריירה > תחילתה של הקריירה

כבר בגיל שמונה היא החלה את קריירת המשחק שלה כשנבחנה לתפקיד במחזמר "אנני" לקראת סיבוב הופעות של המחזמר המצליח. לאחר שצברה מוניטין בתפקיד זה היא הופיעה גם בפרסומות בטלוויזיה ובהפקות "אוף ברודוויי". בגיל 11 נבחרה לתפקיד בסדרה "מי הבוס?", לצד טוני דנזה, ג'ודית לייט, דני פינטאורו וקתרין הלמונד. אליסה גילמה בסדרה את בתו של דנזה, סמנתה מיסלי. משפחתה עברה עימה מברוקלין להוליווד לאחר זכייתה בתפקיד.
ב-1984, מילאנו עשתה את הופעת הבכורה שלה בסרט בדרמת ההתבגרות "Old Enough", אותה זכרה כדרך "נהדרת" ל"התחלה". הסרט הוקרן בפסטיבל הסרטים סאנדנס, שם זכה בפרס הראשון.
ב-1985 גילמה מילאנו את בתו של ארנולד שוורצנגר (ג'ני) בסרט "קומנדו". עם הקרנתו של הסרט ביפן ב-1988 הפכה שם מילאנו לכוכבת-על בין-לילה. חברת הפקה יפנית החתימה אותה על חוזה הקלטות לחמישה אלבומים, ובתוך כמה חודשים יצא אלבומה הראשון, שהגיע למקום הראשון במצעד המכירות ביפן. גם אלבומיה הבאים הגיעו להישג זה, מלבד אוסף הרמיקסים שלה, שהצליח להגיע למקום החמישי במצעד המכירות בלבד. באותה שנה, הפיקה מילאנו קלטת וידאו בשם "Teen Steam", אשר הכילה אימונים גופניים לבני נוער. ב-1998, הופיעה מילאנו בקליפ של בלינק-182 לשיר "Josie".
קריירה > קריירה מאוחרת

מילאנו ניסתה להיפטר מתדמית "הבת של השכן", שהוצמדה לה בעקבות הופעתה ב"מי הבוס", ולכן בחרה לשחק דמויות שונות בסרטים למבוגרים כגון "הלוליטה מלונג איילנד" (1992), "חיבוק הערפד" (1994), "וידויים של נערת אחווה" (1994), "חטאים קטלניים" (1995), "פיתוי קטלני 2" (1995), ו-"אויבי הציבור" (1996), שם שיחקה לצידם של אריק רוברטס וג'יימס מרסדן. לאחר מכן חזרה לשחק בסדרות טלוויזיה ובין השנים 1997–1998, גילמה את דמותה של ג'ניפר מנציני ב"מלרוז פלייס". היא התארחה בשני פרקים בסדרה "ספין סיטי", שם שיחקה את מג וינסטון. בין השנים 1998 - 2006, שיחקה בתפקיד הראשי בסדרה "מכושפות" את דמותה של פיבי האליוול, שם זכתה לפרסום רב והפכה בעונה החמישית למפיקת הסדרה, לצד שותפתה לצוות השחקנים, הולי מארי קומבס.
בין השנים 2007–2008, שיחקה בסדרה "קוראים לי ארל". ב-2008 שיחקה גם בסרט האימה "פתולוגיה" לצידו של מיילו ונטימיליה.
בשנת 2010 קיבלה את התפקיד הראשי בקומדיה של ABC "מאותגרת רומנטית" בתפקיד של רבקה תומאס. הסדרה בוטלה לאחר 4 פרקים, זאת לאחר שצולמו לה 7 פרקים מראש. באותה שנה שיחקה בסרט הטלוויזיה "ימי ראשון אצל טיפאני" של LIfetime; הסרט מבוסס על הרומן באותו שם מאת ג'יימס פטרסון.
בשנת 2011, דיבבה את דמותה של פויזן אייבי בסדרת ההנפשה "ליגת הצדק - הדור הבא".
בין השנים 2013–2014, שיחקה שתי עונותיה הראשונות של הסדרה "מאהבות" (אנ'), את סוואנה (סווי) עורכת דין מצליחה בחברה גדולה, שהיא גם ה"דבק" ברביעיית חברות. יחד איתה הופיעו, יוג'ין קים (קארן, פסיכולוגית בעלת קליניקה שיתופית) וברט טאקר (הארי, שף במסעדה ומשחק את בעלה של סווי). לסדרה עלו 3 עונות בהן 39 פרקים.
בין השנים 2013 – 2016 ו-2018–2019, השתתפה מילאנו כשופטת בתוכנית המציאות "פרויקט מסלול - אולסטרס".
בשנת 2018 השתתפה בסדרה של נטפליקס "רעבים". באותה שנה שיחקה בקומדיה הרומנטית "איטליה הקטנה".
בשנת 2019 שיחקה בתפקיד אורח בעונה ה-16 של הדרמה הרפואית "האנטומיה של גריי".
בשנת 2022 השתתפה בסרט המותחן "ללא מורא" של נטפליקס; המבוסס על הרומן באותו שם מאת נורה רוברטס.
חיים אישיים

בין השנים 1987 – 1990, הייתה מילאנו במערכת יחסים עם השחקן קורי היים. היא והוריה ניסו לסייע לו עם התמכרותו לסמים, אך ללא הצלחה. בשנת 1993, התארסה לשחקן סקוט וולף, אך נפרדו כשנה לאחר מכן. באוגוסט 2019, היא שיתפה כי עברה שתי הפלות במהלך מערכת היחסים שלה עם וולף.
בשנת 1998, מילאנו תבעה אתר פורנוגרפי על כך שהשתמשו בתמונות עירום שלה מסרטים בהם השתתפה ללא רשותה.
ב-1 בינואר 1999, נישאה לזמר צינג'ון טייט (אנ'). הם התגרשו ב-1 בדצמבר אותה שנה
בשנת 2007, החלה לצאת עם סוכן השחקנים, דייוויד בוגליארי. הם נישאו בניו ג'רזי ב-15 באוגוסט 2009, ב-31 באוגוסט 2011 נולד בנם הבכור, וב-4 בספטמבר 2014, נולדה בתם.
באוקטובר 2017, היא העלתה ציוץ לטוויטר בעקבות האשמת המפיק ההוליוודי הארווי ויינסטין בניצול מיני, ועוררה גל מחאה כנגד הטרדות מיניות, שנודע כקמפיין "Me Too".
בשנת 2015, מילאנו מכרה את ביתה במערב הוליווד (אנ') ועברה עם משפחתה לקניון בל (אנ'), קליפורניה, שם היא בעלת קרקע ויש לה תשעה סוסים, שמונה תרנגולות, שני ארנבות וחמישה כלבים.
בשנת 2021 היא הייתה מעורבת בתאונת דרכים. המכונית, בה נהג דודה של מילאנו, סטתה לנתיב אחר והתרסקה.
ב-9 באוגוסט 2020 חשפה מילאנו שהיא חלתה בקורונה. לדבריה, היא סבלה מכל תסמינים המחלה במהלך השבועיים האחרונים של חודש מרץ, אולם שתי בדיקות מטוש הראו תוצאות שליליות, וכך גם בדיקת נוגדנים שעברה בתחילת אפריל. רק כעבור ארבעה חודשים, כאשר חלק מהתסמינים כבר השתפרו, נמצא בבדיקת דם במעבדה רפואית שהיא נגועה בנגיף. מילאנו אף העלתה לאינסטגרם תמונה שלה המראה את נשירת השיער שממנה היא סובלת. בעקבות זאת, מתחה מילאנו ביקורת על מערך בדיקות הקורונה. בנוסף, היא הודיעה על תרומת פלזמה על מנת לסייע למאבק בנגיף.
חיים אישיים > עמדות פוליטיות

מילאנו היא פעילה פוליטית המחזיקה בעמדות פרוגרסיביות, ותומכת בזכויות הטרנסג'נדרים, בזכות הבחירה וכן בפיקוח על החזקת נשק ונשיאתו. בבחירות לנשיאות ארצות הברית 2020 היא תמכה בממועמדותם של ג'ו ביידן וקמלה האריס
ב-8 ביוני 2021 הודיעה מילאנו שהיא שוקלת להציג את מועמדותה לקונגרס בבחירות 2024, ואם תתמודד, היא תעשה זאת במחוז הרביעי של קליפורניה לקונגרס (אנ'), מול חבר הקונגרס הרפובליקני טום מק'קלינטוק (אנ').
באוקטובר 2023, מילאנו, יחד עם עוד קבוצה של 54 אמנים ואישים בתעשיית הבידור חתמה על מכתב פתוח לנשיא ג'ו ביידן. חותמי המכתב מבקשים מהנשיא ביידן לקרוא להפסקת אש בעזה ובישראל. המכתב מדגיש את המשבר ההומניטרי בעזה, נטען שם כי אזלו לתושבים אספקה חיונית כמו מזון, מים, חשמל ותרופות. למעט הבקשה לשחרור בטוח של בני הערובה אין במכתב התייחסות לכאב ולנזק שנגרם לתושבי ישראל בכלל ולישובים הסמוכים לעזה בפרט.
דיסקוגרפיה > אלבומי אולפן

Look in My Heart‏ (1989)
Alyssa ‏ (1989)
Locked Inside a Dream (1991)
Do You See Me? ‏ (1992)
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1984 | Old Enough | דיאן |  |
| 1985 | קומנדו | ג'ני מטריקס |  |
| 1989 | Speed Zone | לורלין |  |
| 1992 | איפה הימים לוקחים אותך | קימי |  |
| 1992 | Little Sister | דיאנה |  |
| 1993 | Conflict of Interest | איב |  |
| 1994 | דאבל דראגון (אנ') | מריאן דלריו |  |
| 1995 | Embrace of the Vampire | שרלוט וולס |  |
| 1995 | גלורי דייז | צ'לסי |  |
| 1995 | Deadly Sins | כריסטינה הררה |  |
| 1996 | Poison Ivy II: Lily | לילי לאונטי |  |
| 1996 | פחד | מרגו מייז |  |
| 1996 | אויבי הציבור | אמריליס |  |
| 1997 | Below Utopia | סוזן | גם מפיקה בפועל |
| 1997 | הבריכה של הוגו (אנ') | הוגו דוגה |  |
| 2001 | היפהפייה והיחפן 2 | אנג'ל | דיבוב |
| 2002 | להתחתן או לא? | איימי |  |
| 2002 | Kiss the Bride | איימי קיין |  |
| 2003 | דיקי רוברטס: ילד פלא לשעבר | סינדי |  |
| 2005 | Dinotopia: Quest for the Ruby Sunstone | '26' | דיבוב |
| 2007 | The Blue Hour | אלגרה |  |
| 2008 | פתולוגיה | גוון וויליאמסון |  |
| 2010 | My Girlfriend's Boyfriend | ג'סי יאנג | גם מפיקה |
| 2011 | הצ'יוואווה מבוורלי הילס 2 | בימיני | דיבוב |
| 2011 | רווקים לשבוע | מנדי בוהק |  |
| 2011 | סילבסטר בניו יורק | מינדי |  |
| 2018 | איטליה הקטנה | דורה אנג'ולי |  |
| 2020 | You Are My Home | סלואן |  |
| 2021 | Surviving Sex Trafficking |   | מפיקה |
| 2022 | ללא מורא | גרייס מילר | גם מפיקה בפועל |
| 2022 | Give Me An A | אביגיל אדמס |  |
| 2023 | Who Are You People | ג'ודית | גם מפיקה בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1984–1992 | מי הבוס? | סמנת'ה מיסלי | תפקיד ראשי (8 עונות); 196 פרקים |
| 1986 | הרוח מטירת קאנטרוויל | ג'ניפר קאנטרוויל | סרט טלוויזיה |
| 1988 | Crash Course | ונסה קרופורד | סרט טלוויזיה של NBC |
| 1988 | Dance 'til Dawn | שלי שרידן | סרט טלוויזיה של NBC |
| 1989 | Living Dolls | סמנת'ה מיסלי | 2 פרקים |
| 1993 | Casualties of Love: The "Long Island Lolita" Story | איימי פישר (אנ') | סרט טלוויזיה של CBS |
| 1993 | At Home with the Webbers | מעריצה | סרט טלוויזיה של TBS |
| 1993 | Candles in the Dark | סילביה וליסטה | סרט טלוויזיה של Freeform |
| 1994 | Confessions of a Sorority Girl | ריטה סאמרס | סרט טלוויזיה של שואוטיים |
| 1995 | The Surrogate | איימי ווינסלו | סרט טלוויזיה של ABC |
| 1995 | בגבולות המסתורין | האנה ולאסיק | פרק: "Caught in the Act" |
| 1996 | To Brave Alaska | דניס האריס | סרט טלוויזיה של ABC |
| 1997 & 2001 | ספין סיטי | מג וינסטון | 2 פרקים |
| 1997–1998 | מלרוז פלייס | ג'ניפר מנצ'יני | 40 פרקים |
| 1998 | Goldrush: A Real Life Alaskan Adventure | פרנסיס אלה פיץ | סרט טלוויזיה של ערוץ דיסני |
| 1998 | אי האשליות | ג'ינה ויליאמס | פרק: "Superfriends" |
| 1998–2006 | מכושפות | פיבי הליוול (אנ') | תפקיד ראשי (8 עונות); 178 פרקים גם מפיקה (79 פרקים); 2006-2002 |
| 2001 | The Diamond Hunters | טרייסי ואן דר ביל | מיני-סדרה |
| 2001 | איש משפחה | עצמה | דיבוב; פרק: "Mr. Griffin Goes to Washington" |
| 2004 | ג'ימי ניוטרון | אפריל הגורלוק | דיבוב; פרק: "Win, Lose and Kaboom" |
| 2007–2008 | קוראים לי ארל | בילי קניגהאם | 10 פרקים |
| 2008 | Wisegal | פאטי | סרט טלוויזיה של Lifetime גם מפיקה |
| 2010 | קאסל | קירה בליין | פרק: "A Rose for Everafter" |
| 2010 | קיק בוטווסקי | סקרלט רוזטי | דיבוב; פרק: "Frame Story/And... Action!" |
| 2010 | ימי ראשון אצל טיפאני | ג'יין קליירמונט | סרט טלוויזיה של Lifetime גם מפיקה |
| 2010 | Romantically Challenged | רבקה תומאס | 6 פרקים |
| 2011 | ליגת הצדק - הדור הבא | פויזן אייבי | דיבוב; פרק: "Revelation" |
| 2011–2012 | Breaking In | איימי | 2 פרקים |
| 2013–2014 | מאהבות (אנ') | סוואנה דייוויס | תפקיד ראשי (עונות 2-1); 26 פרקים |
| 2013–2019 | פרויקט מסלול אולסטארס | שופטת | תוכנית מציאות בלייפטיים עונות 7-3 |
| 2017 | קיץ אמריקני חם ורטוב: כעבור עשר שנים | רנטה מרפי דלוויצ'ו | 5 פרקים |
| 2018–2019 | רעבים | קורלי ארמסטרונג | תפקיד ראשי (2 עונות); 18 פרקים |
| 2019 | Tempting Fate | גבי קארטרייט | סרט טלוויזיה של Lifetime גם מפיקה בפועל |
| 2019 | האנטומיה של גריי | היילי פטרסון | פרק: "Reunited" |
| 2019 | שאלו את היסטוריבוטס | השוקולטייר | דיבוב; פרק: Where Does Chocolate Come From? |
| 2021 | The Now | שרה | 3 פרקים |
הערות שוליים

↑  אליסה מילאנו: חליתי בקורונה, אבל 3 בדיקות פספסו את זה, באתר וואלה, 11 באוגוסט 2020
↑  אליסה מילאנו: "זה מה שנגיף הקורונה עשה לשיער שלי", באתר ‏מאקו‏, 11 באוגוסט 2020
1 2  Tapp, Tom. Alyssa Milano Confirms She Is Considering Run For Congress In 2024. Deadline Hollywood, June 8, 2021
1 2   אליסה מילאנו שוקלת לרוץ לקונגרס, סרטון בערוץ "The Ring of Fire", באתר יוטיוב, 13 ביוני 2021
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
| --- | --- |
בקרת זהויות :  NLI: 987012384811005171  PLWABN: 9810631147905606  BNE: XX1297631  BnF: cb139302725 (data)  CANTIC: a11877248  GND: 135616182  ISNI: 0000 0000 9474 0464  LCCN: no98099048  MusicBrainz: fdcc6897-5c84-45db-b966-7f46ec4317ae  NDL: 00621129  NKC: xx0202292  NTA: 301167214  SUDOC: 131453459  VIAF: 15991705   WorldCat (עם VIAF): 15991705
מפרש שמש

מפרש שמש בגודל של 20x20 מטר בניסוי במעבדות נאס"א
הדמיה של הגשושית היפנית איקרוס בחלל. באיקרוס נעשה לראשונה שימוש במפרש שמש
מפרש שמש הוא משטח רחב מחזיר אור שמנצל את לחץ קרינת השמש כדי להניע רכבי חלל. לחץ קרינת השמש על שטח בגודל קילומטר רבוע במרחק השווה למרחק הארץ מן השמש הוא כ-9 ניוטון, דהיינו כמשקל של 900 גרם על כדור הארץ. זהו לחץ שקיים כל עוד המפרש פונה אל השמש ובחלל הוא משמעותי, ואיננו צורך משאב כלשהו.
את הרעיון למפרש שמש הציג מהנדס הרקטות הסובייטי פרידריך זנדר (אנ') בשנת 1920.
מקור הקרינה

יש שני מקורות אפשריים לקרינה המניעה את המפרש:
קרינת כוכב - צורה זו מתאימה לגשושיות המשייטות במערכת השמש, כיוון שאור השמש מספק מספיק אנרגיה במרחק ממנה.
קרינה ממקור מלאכותי - למשל קרינת מיקרו או לייזר (מכונה גם Starwisp (אנ')). בצורה זו התכנון הוא לשדר לעבר הגשושית פעימת לייזר חד פעמית, בעוצמה מספיק גדולה, אשר תספק לגשושית את המהירות הנדרשת. תכנון זה מתאים למשימות שיעדן אל מחוץ למערכת השמש.
מבנה

מפרש השמש הוא משטח גדול, והוא מחזיר קרינה. כאשר פוגעת בו קרינה הוא נהדף ממנה והלאה. כאשר ייקשר המפרש אל עצם כלשהו, ינוע העצם איתו יחד. גשושית המונעת באמצעות מפרש שמש קרויה מפרשית שמש.
יעילותו של מפרש שמש היא פונקציה של יכולת החזרת הקרינה שלו. ככל שתוחזר ממנו קרינה רבה יותר (כלומר פחות קרינה תיבלע בו), כך הדחף שיספק המפרש יגדל.
מפרש אור חייב לקיים דרישות אחדות:
שטח פנים גדול מאוד (היות שעצמת הקרינה אינה גבוהה ואף פוחתת ככל שמתרחקים מהכוכב).
עליו להיות חזק מאד.
עליו להיות דק ובעל צפיפות נמוכה מאד על מנת שיוכל לשאת מטען.
אם המפרש משוגר מכוכב לכת הוא חייב להיות ניתן לקיפול כדי שאפשר יהיה לאכסן אותו בראשו של טיל ולפרוש אותו בהגיעו לחלל.
למפרש המוזן ממקור מלאכותי יש יתרונות אחדים:
שטח פנים קטן בהרבה, היות שהקרינה ניתנת למיקוד ולפיכך עצמתה אינה משתנה עם ההתרחקות מהמקור.
דרושה יכולת החזרה רק לקרינה בעלת אורך גל של המקור.
עם זאת, למפרש המונע על ידי קרינת כוכב יתרון בולט. הוא מאפשר חיסכון ניכר בעלויות משום שהוא איננו זקוק לדלק לשם תנועתו. כל האנרגיה הדרושה להנעתו בחלל מגיעה מהכוכב.
לשיטת הנעה גשושית זו שני חסרונות בולטים:
יכולת התמרון של המפרש מוגבלת בגלל שהדחף שלו תלוי בכיוון היחסי בין קרינת השמש למפרש, בדומה למפרש רוח בים. לפיכך יש לצייד את הגשושית במנגנון שיאפשר לה לשנות את כיוון המפרש, או את תגובת המפרש לקרינה (כמו שנעשה באיקרוס וב-lightsail2).
גודלו של המפרש וחוסר יכולת התמרון מגבירים את ההסתברות להתנגשות בעצמים כגון אסטרואידים, התנגשות שבהכרח קטלנית עבור המפרש.
חומרים

בין החומרים שהוצעו לבניית מפרשי אור הוא איירוגרפיט, חומר מוצק שצפיפותו היא נמוכה מן האוויר.
גשושיות מפרש שמש ששוגרו

בראשית המאה ה-21 הגיעה הטכנולוגיה לרמה המאפשרת ייצור מפרש שמש. ניסויים אחדים במפרשי שמש נעשו במסלול ארץ נמוך (LEO - Low Earth Orbit).
הגשושית קוסמוס 1 ששוגרה ב-21 ביוני 2005 הייתה הניסוי הראשון במפרש שמש שתוכנן להניע מאסה של 100 ק"ג במסלול בגובה 800 ק"מ. אך בעקבות תקלה בשיגור אבד הקשר עם הגשושית.
מפרש שמש שוגר ב-21 בפברואר 2006 על גבי משגר לוויינים מדגם M5 של סוכנות החלל היפנית, אך לא נפרש בצורה שלמה.
בשנת 2010 שיגרה יפן את הגשושית הניסיונית איקרוס לעבר כוכב הלכת נוגה, והיא הייתה הראשונה להשתמש במפרש שמש כמערכת ההנעה המרכזית שלה במסע בין-פלנטרי. מפרש השמש של הגשושית יוצר מחומר שמשנה את בהירותו. אם משנים את הבהירות באזורים שונים במפרש, כך התנע הנמסרת שונה, ולכן המפרש יכול לשנות כיוון.
בשנת 2015 נשלחה בהצלחה לחלל הגשושית LightSail (אנ') מטעם האגודה הפלנטרית, שהכח המניע שלה היה לחץ הקרינה. ניסיון פתיחת המפרש הצליח, והגשושית אף שלחה תמונת סלפי.
ב-25 ביוני 2019 הגשושית Lightsail 2 של האגודה הפלנטרית, שוגרה על גבי משגר פאלקון כבד כחלק ממשימת STP-2. הגשושית עצמה היא בגודל של כקופסת נעליים, ומפרשה בגודל של כזירת אגרוף לאחר פריסה. הגשושית מצוידת בגלגל תנע (אנ') מה שמאפשר לה יכולת פנייה של 90 מעלות. הפנייה תגרום לכך שחלק מהמפרש יקבל פחות תנע, וכך למעשה יגדיל את גובה השיוט של הגשושית. אם וכאשר גובה השיוט אכן יעלה, אזי יוכח שמפרש השמש עובד ומנצל את לחץ הקרינה לתנועה והאצה. ב-31 ביולי פורסם כי נעשה שינוי במסלול (הגדלת האקצנטריות של המסלול), והמשימה הוגדרה כהצלחה.
תכנונים עתידיים

אחד הרעיונות השאפתניים ביותר שישתמשו בלחץ קרינה הוא כזה שמטרתו לשלוח גשושיות זעירות לכוכב אלפא קנטאורי. המהירות שתתקבל תהיה שווה לרבע ממהירות האור, תוך שימוש בלייזר, כך שצי הגשושיות יגיע לכוכב תוך כ-21 שנים. נכון ל 2017 כבר העריכו כי הטכנולוגיה לייצור גשושיות בגודל של בול דואר עם מפרש בגודל כמה מטרים רבועים מתקרבת לרמת המזעור הנדרשת, אולם נדרש פתרון לבעיה העיקרית של האטת הגשושיות בסוף המסע כדי לאפשר את חקירת היעד.
וריאציה של הרעיון בודקת אפשרות לשיגור גשושיות רבות במשקל גרם אחד, בעלת מפרש במשקל זהה בעלות של כ-100$ ליחידה שיחקרו עצמים במערכת השמש שלנו בדרכם לפרוקסימה סנטאורי. תותח הליזר יהיה בעל עצמה של כ-100 גיגה ואט ויאיץ את הגשושית לחמישית ממהירות האור על ידי הארה של המפרש שלה, שקוטרו מטרים בודדים במשך דקות ספורות.
בספרות המדע הבדיוני

מפרשי שמש הופיעו בספרי מדע בדיוני, שתורגמו לעברית:
הגבירה שהשיטה את הנשמה , קורדוויינר סמית
הרוח הנושבת מן השמש, ארתור סי. קלארק
הקיסם בעינו של אלוהים, לארי ניבן
ראו גם

מגח בוסארד
מסע בין-כוכבי
האם אומאומואה הוא מפרשית שמש?
הערות שוליים

↑  Solar Sails: From Science Fiction to Reality
↑  Georgevic, R. M. (1973) "The Solar Radiation Pressure Forces and Torques Model", The Journal of the Astronautical Sciences, Vol. 27, No. 1, Jan–Feb. First known publication describing how solar radiation pressure creates forces and torques that affect spacecraft.
↑  Japan Aerospace Exploration Agency (JAXA), [https://www.jaxa.jp/press/2010/07/20100723_ikaros_e.html Small Solar Power Sail Demonstrator 'IKAROS'
Successful Attitude Control by Liquid Crystal Device], ‏July 23, 2010
↑  René Heller, Guillem Anglada-Escudé, Michael Hippke, Pierre Kervella, Low-cost precursor of an interstellar mission, Astronomy & Astrophysics 641, 2020-09, עמ' A45 doi: 10.1051/0004-6361/202038687
↑  Elizabeth Howell, Ikaros: First Successful Solar Sail, Space.com, May 07, 2014
↑  איתי נבו, להקיף את כדור הארץ בחללית מפרש, באתר ynet, 24 ביוני 2019
↑  What's the Difference between LightSail 1 and LightSail 2?
↑  http://www.planetary.org/blogs/jason-davis/lightsail-2-successful-flight-by-light.html
↑  איתי נבו, להגיע למערכת שמש אחרת, וגם לעצור שם, באתר מכון דוידסון לחינוך מדעי, ‏2017-02-14
↑  Abraham Loeb, Breakthrough Starshot: reaching for the stars, SciTech Europa, ‏2019
| --- | --- |
בקרת זהויות :  NLI: 987007534200405171  LCCN: sh87002887